*Bosna i Hercegovina*

 *Federacija Bosne i Hercegovine*

*FEDERALNO MINISTARSTVO FINANSIJA-FINANCIJA*

***PLAN I PROGRAM AKTIVNOSTI I MJERA VEZANIH ZA IZVRŠAVANJE PREPORUKA***

***PO KONAČNOM REVIZORSKOM IZVJEŠTAJU O FINANSIJSKOJ REVIZIJI FEDERALNOG MINISTARSTVA FINANSIJA-FINANCIJA ZA 2020.GODINU***

*Sarajevo, April 2022. godine*

***PLAN I PROGRAM MJERA I AKTIVNOSTI PO KONAČNOM IZVJEŠTAJU O FINANSIJSKOJ REVIZIJI FEDERALNOG MINISTARSTVA FINANSIJA-FINANCIJA ZA 2020.GODINU***

Ured za reviziju institucija Federacije Bosne i Hercegovine izvršio je reviziju finansijskih izvještaja i reviziju usklađenosti aktivnosti, finansijskih transakcija i informacija s relevantnim zakonima i drugim propisima i pri tome sačinio konačan izvještaj broj: 01-02-06-11-1-2073-6/20 od 28.05.2021.godine.

U konačnom izvještaju, **za Izvještaj o reviziji finansijskih izvještaja Federalnog ministarstva finansija-financija** (u daljem tekstu: Ministarstvo), koji obuhvataju: Bilans stanja na 31.12.2020.godine, Račun prihoda i rashoda, lzvještaj o kapitalnim izdacima i finansiranju, Posebne podatke o plaćama i broju zaposlenih, Godišnji izvještaj o izvršenju budžeta za godinu koja se završava na taj dan, te Analizu iskaza - tekstualni dio,uključujući i rezime značajnih računovodsvenih politika, **dato je pozitivno mišljenje** koje glasi: *„Prema našem mišljenju, finansijski izvještaji istinito i fer prikazuju, u svim materijalnim aspektima, finansijski položaj Ministarstva na 31.12.2020.godine i izvršenje budžeta za godinu koja se završava na taj dan, u skladu sa prihvaćenim okvirom finansijskog izvještavanja.“ Nadalje, z***a izvještaj o reviziji usklađenosti** koji obuhvaća reviziju uskladenosti aktivnosti, finansijskih transakcija i informacija sa relevantnim zakonima i drugim propisima, **dato je mišljenje sa rezervom** koje glasi: *„Prema našem mišljenju, osim za navedeno u Poglavlju „Temelj za mišljenje s rezervom“, aktivnosti, financijske transakcije i informacije Ministarstva za 2020. godinu su u skladu sa svim materijalnim aspektima, zakonima i drugim propisima koji su definirani kao kriteriji za datu reviziju.“*

U Konačnom revizorskom izvještaju sačinjen je rezime datih preporuka za unapređenje procesa, aktivnosti, finansijskih transakcija i informacija u izvršavanju poslova iz nadležnosti Ministarstva.

S tim u vezi, ***postupajući u skladu sa tačkom 7. Zaključka*** sadržanog u Izvještaju Parlamentarne komisije odgovorne za reviziju Predstavničkog Doma i Doma naroda Parlamenta Federacije Bosne i Hercegovine broj: 04/1-02-227/22-1 od 28.01.2022.godine, ***sačinjen je ovaj Plan i program aktivnosti i mjera vezanih za izvršavanje preporuka po konačnom revizorskom Izvještaju o finansijskoj reviziji Ministarstva za 2020.godinu.***

***Radi bolje preglednosti,*** u ovom Planu i programu aktivnosti i mjera, ***preporuke po Konačnom revizorskom Izvještaju*** o finansijskoj reviziji Ministarstva za 2020.godinu sa uključenim obrazloženjima u vezi aktivnosti Federalnog ministarstva finansija-financija koje će se provesti u cilju realiziranja nerealiziranih preporuka, zatim obrazloženjima vezanim za vrstu i obim aktivnosti provedenim na realizaciji preporuka koje su do sada realizovane, kao i razlozima nemogućnosti postupanja po preporukama za koje smatramo da su neprovodive, ***razvrstane su i prikazane u narednim tabelama u tri grupe i to:***

1. **Preporuke koje će se realizirati ili će aktivnosti za realizaciju istih biti pokrenute u 2022.godini (TABELA 1a. i TABELA 1b.)**
2. **Realizirane preporuke (TABELA 2.)**
3. **Preporuke koje nije moguće provesti sa datim obrazloženjem razloga neprovodivosti (TABELA 3.)**

***TABELA 1.a – PREPORUKE KOJE ĆE SE REALIZIRATI U 2022.GODINI***

|  |  |  |
| --- | --- | --- |
| ***BROJ******PREPORUKE*** | ***MIŠLJENJE REVIZIJE-NALAZI I PREPORUKE PO IZVJEŠTAJU O O FINANSIJSKOJ REVIZIJI FEDERALNOG MINISTARSTVA FINANSIJA-FINANCIJA ZA 2020.GODINU*** | ***AKTIVNOSTI KOJE SU PODUZETE ILI ĆE SE PODUZIMATI U 2022.GODINI*** |
| *1.* | ***Preispitati odredbe Pravilnika o unutarnjem ustrojstvu u dijelu utvrđenog broja potrebnih izvršitelja, uvažavajući zakonski dane nadležnosti Ministarstvu.***  | ***Prijedlog novog pravilnika o unutarnjoj organizaciji Federalnog ministarstva financija je izrađen i trenutno se provodi procedura za davanje saglasnosti na isti .*** |
| *2.* | ***Pravilnikom o unutarnjem ustrojstvu predvidjeti poslove vezane za Izjavu o fiskalnoj odgovornosti, te donijeti unutarnji akt koji će detaljnije propisati način i korake u postupku provjere sadržaja Izjave o fiskalnoj odgovornosti, sukladno Pravilniku o obliku i sadržaju, načinu popunjavanja i predaje izjave o fiskalnoj odgovornosti.***  | ***Pravilnikom o unutarnjoj organizaciji koji je u fazi donošenja, planirana je dopuna kod opisa poslova radnog mjesta Stručni savjetnik za upravno rješavanje i normativno-pravne poslove i Stručni savjetnik za proračun-analitičar, u Sektoru za proračun i javne rashode, na način da se kod opisa poslova dodaje da isti provodi postupak provjere formalnog sadržaja zaprimljenih Izjava o fiskalnoj odgovornosti proračunskih korisnika te da vrši provjeru vjerodostojnosti danih odgovora u obrascima kod pojedinih korisnika.*** ***Po usvajanju novoga Pravilnika (uvjet za donošenje unutarnje procedure), pisana Unutarnja procedura (čiji tekst je već pripremljen), kojom se na detaljniji način propisuju koraci Federalnog ministarstva financija u postupku provjere formalnog sadržaja Izjave o fiskalnoj odgovornosti i svih pripradajućih priloga, kao i načina odabira korisnika kod kojih će se izvršiti provjera vjerodostojnosti danih odgovora u obrascima, dužnosti sudionika, rokovi izrade informacije/izvješća i sl., a sve u skladu s odredbama Pravilnika o obliku, sadržaju, načinu popunjavanja i predaji Izjave o fiskalnoj odgovornosti („Službene novine Federacije BiH“, broj 34/14), biti će blagovremeno donesena.*** ***Takođe, moramo istaknuti da se bez obzira na tenutno nepostojanje unutarnjih procedura, postupak provjere formalnog sadržaja Izjave, Upitnika i odgovarajućih priloga koje korisnici dostavljaju u skladu s člankom 12. Pravilnika o obliku, sadržaju, načinu popunjavanja i predaji Izjave o fiskalnoj odgovornosti, obavlja analitički, stručno, blagovremeno (vode se pomoćne evidencije), uz obvezno praćenje propisa koji uređuju obveznike uspostavljanja jedinica za unutarnju reviziju, način uspostavljanja i vršenja unutarnje revizije, što se ostvaruje kroz suradnju sa Središnjom harmonizacijskom jedinicom Federalnog ministarstva financija.*** |
| *3.* | ***Postupiti po prijedlogu Povjerenstva za popis obveza i potraživanja u Riznici kako bi se izvršilo zatvaranje razgraničenja.***  | ***Federalno ministarstvo financija je u svojim komentarima na nacrt predmetnog izvješća naglašavalo da je ovo preporuku potrebno brisati ili korigirati, s obzirom na to da istu nije moguće provesti u skladu s važećim propisima. Naime, prema prijedlogu Povjerenstva za popis obveza i potraživanja u Riznici u Proračunu Federacije BiH potrebno je naknadno planirati sredstva koja su tijekom poplava u 2014. godini s posebnog računa kod Centralne banke BiH (koji je izvan Jedinstvenog računa riznice FBiH) dodijeljena i uplaćena Agenciji za vodno područje rijeke Save. S obzirom na to da Ured za reviziju institucija FBiH nije uvažio komentare i da se preporuka našla u konačnom Izvješću o financijskoj reviziji FMF-a za 2020. godinu, Federalno ministarstvo financija će u procesu pripreme Proračuna Federacije BiH za 2023.godinu planirati odgovarajuću poziciju kako bi se moglo izvršiti adekvatno knjiženje i zatvaranje razgraničenja.*** |

***TABELA 1.b – PREPORUKE ZA ČIJU REALIZACIJU ĆE AKTIVNOSTI BITI POKRENUTE U 2022.GODINI***

|  |  |  |
| --- | --- | --- |
| ***BROJ******PREPORUKE*** | ***MIŠLJENJE REVIZIJE-NALAZI I PREPORUKE PO IZVJEŠTAJU O O FINANSIJSKOJ REVIZIJI FEDERALNOG MINISTARSTVA FINANSIJA-FINANCIJA ZA 2020.GODINU*** | ***AKTIVNOSTI KOJE SU PODUZETE ILI ĆE SE PODUZIMATI U 2022.GODINI*** |
| *1.* | ***Rješavanje po žalbama izjavljenim na upravne akte prvostupanjskih organa obavljati u roku definiranom člankom 76. Zakona o poreznoj upravi FBiH.*** | ***U vezi sa navedenom preporukom a u cilju stvaranje pretpostavki za unapređenje efikasnosti rada na drugostupanjskom porezno-upravnom rješavanju, u toku 2022. godine provodiće se aktivnosti kako slijedi:******- novoformirano Povjerenstvo za rješavanje po žalbama u nerješenim drugostupanjskim porezno-upravnim predmetima će kontinuirano u toku 2022.godine obavljati poslove drugostupanjskog porezno-upravnog rješavanje. S tim u vezi se očekuje da će i aganžman Povjerenstva uticati na poboljšanje efikasnosti ministarstva u segmentu drugostupanjskog rješavanja na način da se smanji broj nerješenih žalbi, čime će se ujedno stvoriti pretpostavke za skraćenje roka potrebnog za rješavanje ostalih zaprimljenih predmeta;******- trenutno se provode aktivnosti vezane za izradu i donošenje novog Pravilnika o unutarnjoj organizaciji ministarstva kojim je pored ostalog a u namjeri da se stvore preduvjeti za unapređenje organizacije rada na poslovima drugostupanjskog rješavanja, predviđena i reorganizacija u dijelu unutarnjih organizacijskih jedinica nadležnih za poslove drugostupanjskog porezno-upravnog rješavanja. Ovo je urađeno na način da se predviđa specijalizacija odnosno razdvajanje poslova drugostupanjskog rješavanja u dva odsjeka i izvršeno je redefiniranje odnosno preciziranje opisa poslova odsjeka i broja izvršioca;******- nakon usvajanja novog Pravilnika o unutarnjoj organizaciji ministarstva, uslijedile bi aktivnosti na kadrovskom jačanju unutarnje organizacione jedinice nadležne za za poslove drugostupanjskog porezno-upravnog rješavanja.*** |
| *2.* | ***Izvršiti popunjavanje odgovarajućeg broja izvršitelja u SHJ shodno Pravilniku o unutarnjem ustrojstvu, s ciljem uspostave unutarnje revizije i sustava financijskog upravljanja i kontrole u javnom sektoru na svim razinama vlasti u FBiH, sukladno Zakonu o unutarnjoj reviziji u javnom sektoru u FBiH, Zakonu o financijskom upravljanju i kontroli u javnom sektoru u FBiH i drugim propisima.*** | ***Po pitanju odgovarajućeg broja izvršitelja u Središnjoj harmonizacijskoj jedinici, SHJ je internim aktom iskazala potrebu za popunjavanje sljedećih radnih mjesta:******1.            U Odsjeku za razvoj sustava unutarnje revizije*** ***-              Viši stručni suradnik za razvoj unutarnje revizije (1 izvršitelj)******2.            U Odsjeku za razvoj financijskog upravljanja i kontrole*** ***-              Viši stručni suradnik za razvoj financijskog upravljanja i kontrole (1 izvršitelj)******3.            U Odsjeku za poslove certifikacije, edukacije i informiranja******-              Stručni savjetnik za poslove certifikacije, edukacije i informiranja (1 izvršitelj).*** ***Nakon usvajanja novog Pravilnika o unutarnjoj organizaciji ministarstva, poduzeti će se odgovarajuće aktivnosti.*** |
| *3.* | ***Poduzeti aktivnosti kako bi se pravovremeno izvršila unutarnja revizija za institucije koje su u nadležnosti Jedinice za unutarnju reviziju.*** | ***Procesi unutarnje revizije vrše se na temelju odobrenog Godišnjeg plana, koji se izrađuje u skladu sa Zakonom o unutarnjoj reviziji u javnom sektoru u FBiH, Pravilniku o kriterijima za uspostavljanje jedinica za unutarnju reviziju u javnom sektoru u Federaciji BiH i ostalim podzakonskim aktima koji reguliraju oblast unutarnje revizije, kao i raspoloživim kadrovskim kapacitetima (Jedinica za unutarnju reviziju obavlja aktivnosti unutarnje revizije u kapacitetu načelnik Jedinice i jedan revizorski tim koji čine dva unutarnja revizora).*** ***U cilju pravovremenog i efikasnog obavljanja unutarnjih revizija kod proračunskih korisnika iz nadležnosti Jedinice za unutarnju reviziju, novim nacrtom Pravilnika o unutarnjoj organizaciji Federalnog ministarstva financija planirano je povećanje broja izvršitelja - unutarnjih revizora.*** |
| *4.* | ***Tečajne razlike u Glavnoj knjizi riznice, sadržane u otplatama anuiteta po vanjskom dugu, knjižiti sukladno Računovodstvenim politikama za federalne proračunske korisnike i riznicu i Naputku o planiranju i računovodstvenom evidentiranju vanjskog duga FBiH u Glavnoj knjizi riznice.*** | ***Pretpostavka za provedbu preporuke je donošenje novog Naputka o planiranju i računovodstvenom evidentiranju vanjskog duga FBiH u Glavnoj knjizi riznice, čijim donošenjem će se stvoriti pretpostavke za realizaciju preporuke.*** |
| *5.* | ***Nadzor nad provođenjem mjera i preporuka za poboljšanje integriteta i izvješćivanje o rezultatima provođenja Plana integriteta vršiti sukladno Odluci o usvajanju Plana integriteta.***  | ***Odluka o usvajanju Plana integriteta u Federalnom ministarstvu financija broj: 03-05-1-8320-7/16 od 13.03.2017.godine donesena je u vezi s obvezama koje su bile utvrđene za federalne organe uprave u Strategiji za borbu protiv korupcije 2016-2019 i Akcijskim planom Vlade Federacije BiH za provođenje Strategije za borbu protiv korupcije koje je Vlada Federacije BiH usvojila Odlukom Vlade Federacije BiH (Sl.novine FBiH 75/16).******U skladu s navedenim, vremenski okvir za provođenje i implementaciju aktivnosti iz navedenog Plana integriteta bio je određen Strategijom za borbu protiv korupcije 2016-2019 i Akcijskim planom za provođenje Strategije za borbu protiv korupcije te su u skladu s navedenim sve aktivnosti bile vezane za razdoblje 2016.-2019.godina.******S tim u vezi, Vlada Federacije BiH je dana 08.02.2022. godine na svojoj web-stranici objavila novi “Akcijski plan za borbu protiv korupcije za razdoblje od 2021. godine do donošenja Strategije za borbu protiv korupcije u Federaciji Bosne i Hercegovine“. Isti je usvojen na 290. Sjednici Vlade FBiH na prijedlog Antikorupcijskog tima imenovanog Rješenjem Vlade Federacije BiH („Službene novine FBiH“, broj 27/21).******Tačkom - 1.1.1. pomenutog Akcijskog plana kao jedna od aktivnosti federalnih organa uprave predviđeno i analiziranje i ažuriranje postojećih planova integriteta u institucijama u roku od šest mjeseci od dana usvajanja plana. U tom kontekstu, kada se govori o aktivnostima na izradi ili ažuriranju Plana integriteta, bitno je istaći da predmetne aktivnosti pored ostalog podrazumjevaju i Analizu radnih mjesta i identificiranje rizičnih područja, procjena nivoa rizika prema radnim mjestima i organizacionim jedinicama. S obzirom da se na nivou ministarstva trenutno provode aktivnosti vezane za donošenje novog Pravilnika o unutarnjoj organizaciji, po okončanju istih stvoriće se preduvjeti da se izvrši analiza i procjena postojanja potrebe za ažuriranje postojećeg Plana integriteta Federalnog ministarstva financija-finansija.*** |
| *6.* | ***Pravomoćne sudske presude planirati i evidentirati na pripadajućim pozicijama rashoda i obveza, sukladno članku 76. Zakona o proračunima u FBiH.***  | ***Obveze po osnovu sudskih presuda evidentirane su na poziciji rashoda u visini sredstava planiranih proračunom. Da bi se dospjele obveze po sudskim presudama i izvršnim sudskim rješenjima iskazale na pozicijama rashoda, potrebno je Proračunom planirati sredstva za to.******U vezi sa ovom preporukom bitno je istaći i da je Vlada Federacije Bosne i Hercegovine je na svojoj 262. sjednici održanoj 08.04.2021. godine donijela Odluku o usvajanju Akcijskog plana o načinu izvršenja sudskih odluka iz radnopravnih odnosa državnih službenika i namještenika u organima državne službe, sudskoj vlasti i javnim ustanovama u Federaciji Bosne i Hercegovine.******Shodno usvojenom Akcijskom Planu, Vlada Federacije Bosne i Hercegovine će u narednih 10 godina, odnosno u periodu od 2021. godine zaključno sa 2030. godinom, isplaćivati potraživanja iz radnopravnih odnosa državnih službenika i namještenika u organima državne službe, sudskoj vlasti i javnim ustanovama u Federaciji Bosne i Hercegovine dosuđena sudskim presudama iz perioda od 2009. godine do 2021. godine.******Svi organi državne službe, sudske vlasti i javnih ustanova u Federaciji Bosne i Hercegovine su određeni kao nosioci aktivnosti na realizaciji pomenutog Akcijskog Plana.*** |

***TABELA 2.-REALIZIRANE PREPORUKE***

|  |  |  |
| --- | --- | --- |
| ***BROJ******PREPORUKE*** | ***MIŠLJENJE REVIZIJE-NALAZI I PREPORUKE PO IZVJEŠTAJU O O FINANSIJSKOJ REVIZIJI FEDERALNOG MINISTARSTVA FINANSIJA-FINANCIJA ZA 2020.GODINU*** |  ***AKTIVNOSTI KOJE SU PODUZETE – REALIZACIJA PREPORUKA*** |
| *1.* | ***Kod proračunskog planiranja dosljedno se pridržavati odredbi Zakona o proračunima u FBiH i blagovremeno poduzimati aktivnosti na izmjenama i dopunama Proračuna FBiH.*** | ***Dokument okvirnog proračuna za razdoblje 2020.-2022. godina (iako ga je Federalno ministarstvo financija pripremilo u formi Nacrta), nije dostavljen ni usvojen od strane Vlade Federacije Bosne i Hercegovine, iz razloga što je Fiskalno vijeće Bosne i Hercegovine tek na sjednici održanoj 27.12.2019. godine usvojilo Globalni okvir fiskalne bilance i politika u Bosni i Hercegovini za razdoblje 2020.-2022. godina. Uzimajući u obzir navedeno, tehnički nije bilo moguće usvojiti Dokument okvirnog proračuna za razdoblje 2020.-2022. godina. Slijedom navedenog, došlo je do kašnjenja u postupanju po proračunskom kalendaru, odnosno dostavljanju Nacrta Proračuna Federacije Bosne i Hercegovine za 2020. godinu i Nacrta Zakona o izvršavanju Proračuna Federacije Bosne i Hercegovine za 2020. godinu Vladi Federacije Bosne i Hercegovine (dostavljeni 27.11.2019. godine).Federalno ministarstvo financija postupa u skladu s odredbama Zakona o proračunima u Federaciji BiH („Službene novine Federacije BiH“, br. 102/13, 9/14, 13/14, 8/15, 91/15, 102/15, 104/16, 5/18, 11/19 i 99/19) u odnosu na definirane rokove i aktivnosti, koji se odnose na izradu i dostavljanje proračunskih instrukcija 1. i 2. Vlada Federacije BiH je, sa zakašnjenjem u odnosu na proračunski kalendar, usvojila DOP za razdoblje 2021.-2023. godina na 239. sjednici, održanoj 08.10.2020. godine (Zaključak V. broj: 1371/2020 od 08.10.2020. godine), iz razloga što je Fiskalno vijeće Bosne i Hercegovine tek na 4. sjednici održanoj 18.09.2020. godine, usvojilo Globalni okvir fiskalne bilance i politika u Bosni i Hercegovini za razdoblje 2021.-2023. godina.*** |
| *2.* | ***Poduzeti aktivnosti prema proračunskim korisnicima da se sukladno njihovom pravnom statusu izvrši usklađivanje registra proračunskih korisnika proračuna u FBiH s Pravilnikom o utvrđivanju i načinu vođenja registra proračunskih korisnika proračuna u FBiH.*** | ***Ured za reviziju institucija u Federaciji Bosne i Hercegovine uvažio je dosadašnje poduzete aktivnosti iz nadležnosti Federalnog ministarstva financija kako bi svaki od sedam kazneno-popravnih zavoda dobio status proračunskog korisnika u skladu s odredbama Pravilnika o utvrđivanju i načinu vođenja registra proračunskih korisnika proračuna u Federaciji Bosne i Hercegovine („Službene novine Federacije BiH“, broj 30/14). Svih sedam kazneno-popravnih zavoda dobivanjem statusa proračunskog korisnika ostvarilo je uvjet da u Proračunu Federacije Bosne i Hercegovine za 2021. godinu, kao samostalni korisnici, unutar proračunskog razdjela Federalnog ministarstva pravde - 15, planiraju sredstva unutar zasebnih proračunskih glava (1503 - Kazneno-popravni zavod poluotvorenog tipa Busovača, 1504 - Kazneno-popravni zavod poluotvorenog tipa Mostar, 1505 - Kazneno-popravni zavod poluotvorenog tipa Orašje, 1506 - Kazneno-popravni zavod poluotvorenog tipa Sarajevo, 1507 - Kazneno-popravni zavod poluotvorenog tipa Tuzla, 1508 - Kazneno-popravni zavod zatvorenog tipa Zenica i 1509 - Kazneno-popravni zavod poluotvorenog tipa Bihać).******Kao što smo nebrojeno puta do sada isticali, Federalno ministarstvo financija je u skladu s člankom 10. Pravilnika o utvrđivanju i načinu vođenja registra proračunskih korisnika proračuna u Federaciji Bosne i Hercegovine, proračunske korisnike koji su osnovani prije stupanja na snagu ovog Pravilnika i koji su već stekli status proračunskog korisnika s posebnim razdjelima i glavama u Proračunu Federacije Bosne i Hercegovine (u ovome slučaju riječ je o proračunskim korisnicima: Dom naroda Parlamenta Federacije Bosne i Hercegovine - 1001, Zastupnički dom Parlamenta Federacije Bosne i Hercegovine – 1002 i Zajedničke službe Parlamenta Federacije Bosne i Hercegovine - 1003; Ured predsjednika Federacije Bosne i Hercegovine -1101, Ured potpredsjednika Federacije Bosne i Hercegovine – 1102 i Ured potpredsjednika Federacije Bosne i Hercegovine - 1103; Federalna uprava civilne zaštite - 4601 i Federalni stožer civilne zaštite – 4603), na temelju dostavljenih popunjenih Obrazaca RPK, uvrstilo u Registar proračunskih korisnika Federacije Bosne i Hercegovine.******Naglašavamo da je pitanje identifikacijskog broja (dodjela identifikacijskog broja, registracija i identifikacija poreznog obveznika, odjava i oduzimanje identifikacijskog broja) u nadležnosti svakog pojedinačnog proračunskog korisnika, kao i Porezne uprave Federacije Bosne i Hercegovine, u skladu s odredbama Pravilnika o dodjeljivanju identifikacijskih brojeva, registraciji i identifikaciji i evidencijama poreznih obveznika na teritoriji Federacije Bosne i Hercegovine („Službene novine Federacije BiH“, br. 69/17, 17/18 i 32/20).*** |
| *3.* | ***Sukladno utvrđenim nadležnostima, poduzeti aktivnosti s Federalnim ministarstvom rada i socijalne politike u dijelu usklađivanja zakonske regulative i ostalih provedbenih propisa, reguliranja evidentiranja prihoda i rashoda namijenjenih za isplatu mirovina i rad Zavoda za mirovinsko i invalidsko osiguranje i izvješćivanja.*** | ***Izvršene su pripadajuće izmjene propisa iz nadležnosti Federalnog ministarstva financija (npr. Zakon o proračunima u Federaciji Bosne i Hercegovine, Zakon o Riznici u Federaciji Bosne i Hercegovine, Zakon o doprinosima Federacije Bosne i Hercegovine, Pravilnik o načinu uplate javnih prihoda proračuna i izvanproračunskih fondova na teritoriju Federacije Bosne i Hercegovine, odnosno donesen novi Pravilnik o načinu uplate, pripadnosti i raspodjele javnih prihoda u Federaciji Bosne i Hercegovine). Do danas nije izvršeno usklađivanje propisa, odnosno nisu donesene neophodne izmjene Zakona o organizaciji mirovinskog i invalidskog osiguranja, što je u nadležnosti Federalnog zavoda za mirovinsko i invalidsko osiguranje i Federalnog ministarstva rada i socijalne politike.Federalno ministarstvo finansija-financija je resornom ministarstvu (FMRSP) uputilo prijedlog izmjene relevantnih propisa.***  |
| *4.* | ***Osigurati evidentiranje realiziranih proračunskih sredstava za financiranje prava utvrđenih člankom 129. Zakona o mirovinskom i invalidskom osiguranju.*** | ***Svi rashodi evidentirani su prema proračunskoj klasifikaciji.*** |
| *5.* | ***U suradnji s Federalnim ministarstvom rada i socijalne politike i Vladom FBiH riješiti pitanje međusobnih obveza i potraživanja nastalih u ranijem razdoblju po temelju isplaćenih mirovina po povoljnijim uvjetima, koje su isplaćene iz sredstava doprinosa, a trebalo ih je osigurati iz Proračuna FBiH.*** | ***Sredstva za izmirenje su planirana u Proračunu FBiH za 2022. godinu*** |
| *6.* | ***Angažiranje zaposlenika na poslovima utvrđenim Pravilnikom o unutarnjem ustrojstvu vršiti sukladno važećim propisima.*** | ***Trenutno ministarstvo nema zaključen nijedan ugovor o djelu, nakon što je zadnji zaključeni ugovori o djelu istekao u mjesecu Travnju 2021. godine.***  |
| *7.* | ***Sredstva tekućih transfera odobravati ako je potvrđeno da su prethodno doznačena sredstva utrošena za utvrđene namjene, sukladno članku 57. Zakona o proračunima u FBiH, a za konstatirani nezakoniti i/ili nenamjenski utrošak proračunskih sredstava poduzimati sve zakonom propisane radnje radi njihovog povrata na JRR FBiH, shodno članku 46. stav 2. Zakona o proračunima u FBiH.*** | ***Vodi se evidencija zaprimljenih izvješća o utrošku sredstava, te se o neblagovremeno dostavljenim izvješćima, kao i o nedostavljenim izvješćima, obavještava Jedinica za proračunsku inspekciju Federalnog ministarstva financija radi daljnjeg postupanja. U skladu s odredbama Uredbe o proračunskom nadzoru u Federaciji Bosne i Hercegovine („Službene novine Federacije BiH“, broj 34/14), cilj provođenja proračunskog nadzora je, između ostalog, utvrđivanje da li se proračunska sredstva koriste zakonito, namjenski i blagovremeno. Proračunski inspektor, ukoliko se u zadanom roku ne poduzmu mjere predložene u zapisniku o inspekcijskoj kontroli ili se blagovremeno ne dostave obavijesti o poduzetim radnjama, donosi rješenje kojim nalaže mjere i određuje rok za otklanjanje utvrđenih nepravilnosti ili nezakonitosti. Jedna od mjera je povrat sredstava u proračun ukoliko se utvrdi da su sredstva korištena u suprotnosti zakonu.******Članak 57. stavak 5. Zakona o proračunima u Federaciji Bosne i Hercegovine („Službene novine Federacije BiH“, br. 102/13, 9/14, 13/14, 8/15, 91/15, 102/15, 104/16, 5/18, 11/19 i 99/19), propisuje da u slučaju da korisnici doznačenih transfera ili zajmova ne dostave izvješće o namjenskom utrošku sredstava neće imati pravo aplicirati za dodjelu sredstava u narednoj fiskalnoj godini.******Federalno ministarstvo financija je Rješenjem broj: 03-04-3-3460/21 od 21.4.2021. godine, imenovalo Povjerenstvo za praćenje i evaluaciju namjenskog utroška tekućih transfera kantonima, gradovima i općinama u Federaciji Bosne i Hercegovine iz Proračuna Federacije Bosne i Hercegovine za 2020. godinu i Rješenjem broj: 03-04-3-9611/21 od 8.12.2021. godine, imenovalo Povjerenstvo za praćenje i evaluaciju utroška tekućih transfera kantonima, gradovima i općinama u Federaciji Bosne i Hercegovine iz Proračuna Federacije Bosne i Hercegovine za 2020. godinu. Sva dokumentacija vezana za dostavljena izvješća o utrošku sredstava, nalaze se u evidencijama Sektora za ekonomsko-financijske i zajedničke poslove. O svim aktivnostima navedenih Povjerenstava (kao i prijedlozima), informirana je Vlada Federacije Bosne i Hercegovine, te Sektor za proračun i javne rashode i Jedinica za proračunsku inspekciju Federalnog ministarstva financija. Zaključci Vlade Federacije BiH, V. broj: 1343/2021 od 26.8.2021. godine i V. broj: 251/2022 od 24.2.2022. godine.*** |
| *8.* | ***Temeljne elemente zaključenih ugovora nakon provedenih javnih nabava objavljivati sukladno članku 75. Zakona o javnim nabavama.*** |  ***Postupa se po danoj preporuci.*** |
| *9.* | ***Poduzeti sve zakonom propisane radnje za naplatu potraživanja, a potraživanja starija od šest mjeseci evidentirati na poziciji sumnjivih i spornih, sukladno članku 46. Zakona o proračunima u FBiH i Računovodstvenim politikama za federalne proračunske korisnike i riznicu.*** | ***Federalno ministarstvo financija poduzima kontinuirane aktivnosti na naplati potraživanja po osnovi vanjskih kredita danih krajnjim korisnicima. Dužnicima po kreditima kontuirano se dostavljaju opomene za plaćanje neizmirenih obveza te se upozoravaju na posljedice koje mogu nastati ukoliko obveze ne izmiruju blagovremeno. U slučajevima kad se steknu uvjeti da pojedini krajnji korisnici reprogramiraju otplatu kreditnih obveza, Federalno ministarstvo financija poduzima aktivnosti na zaključivanju takvih reprograma o odgođenoj otplati*** |
| *10.* | ***Usuglašavanje potraživanja po vanjskom dugu, koja su prenesena na krajnje korisnike kredita, provoditi sukladno članku 23. Zakona o računovodstvu i reviziji u FBiH.*** | ***Kontinuirano se usklađuju potraživanja po kreditnim obvezama prenesenim krajnjim korisnicima.*** |
| *11.* | ***Izvršiti evidentiranje isplaćenih sredstava za potraživanja po kreditu Vlade Kraljevine Španjolske u Glavnoj knjizi riznice, na odgovarajućim bilančnim pozicijama, sukladno Pravilniku o knjigovodstvu proračuna u FBiH.***  | ***Proknjižena su sporna potraživanja od države BiH za dospjele i plaćene obveze po ovom kreditu s podračuna za servisiranje vanjskog duga Federacije BiH.*** |
| *12.* | ***Poduzeti aktivnosti, sukladno utvrđenim nadležnostima, prema JP „Željeznice FBiH“ s ciljem naplate sredstava koje je FBiH otplatila umjesto javnog poduzeća.*** | ***Izvršen je reprogram obveza po vanjskim kreditima za željezničku infrastrukturu, tako da je zaključeno 7 Aneksa na ugovore kojim su sve obveze JP Željeznice FBiH reprogramirane do 01.01.2023.godine*** |
| *13.* | ***Izraditi detaljne specifikacije zahtjeva za izmjene i dorade postojećih izvješća koja se kreiraju iz ISFU-a.*** | ***Specifikacije su izrađene i dostavljene implementatoru, implementator je postupio po dostavljenim uputama.*** |
| *14.* | ***Okončati preostale aktivnosti implementacije projekta informatizacije evidencija i zamijeniti desktop aplikacije.***  | ***Kao i dosad, Ministarstvo je blagovremeno poduzimalo sve aktivnosti u vezi implementacije projekta, problem je što druga ugovorna strana kasni s realizacijom.*** |
| *15.* | ***Poduzeti aktivnosti na odgovarajućem praćenju i izvješćivanju o implementaciji razvojno-investicijskih projekata i osigurati mehanizme za efikasniju kontrolu nad njima, u cilju blagovremene realizacije projekata.*** | ***Ministarstvo kontinuirano u suradnji s Povjerenstvom za PJI FBiH, vrši aktivnosti praćenja investicijsko-razvojnih projekata i s donatorima radi na mobilizaciji tehničke pomoći za unaprjeđenje cjelokupnog procesa. Kroz novi "Projekt upravljanja javnim investicijama za rezultate: Sustav za planiranje i upravljanje javnim investicijama-PIPMS BiH" koji se financira putem IPA instrumenta, planirane su aktivnosti na unaprjeđenju cjelokupnog procesa i izgradnje potrebnih kapaciteta.*** |
| *16.* | ***Ocjenjivanje državnih službenika i namještenika vršiti u rokovima i na način utvrđen Zakonom o državnoj službi u FBiH, Zakonom o namještenicima u organima državne službe u FBiH i Pravilnikom o ocjenjivanju rada državnih službenika u organima državne službe FBiH.*** | ***Ocjanjivanje državnih službenika za 2021.godinu je shodno preporuci revizije, provedeno u rokovima i na način utvrđen navedenim Zakonima i Pravilnikom.*** |
| *17.* | ***Kod proračunskog izvješćivanja dosljedno se pridržavati odredbi Pravilnika o financijskom izvješćivanju i godišnjem obračunu proračuna u FBiH u dijelu koji se odnosi na iskazivanje planskih vrijednosti.***  | ***Ministarstvo je preporuku prihvatilo te više neće u godišnjem izvješću uopće prikazivati podatke o tekućoj rezervi.*** |
| *18.* | ***Redovitim godišnjim popisom utvrditi stvarno stanje sredstava i obveza, usuglasiti knjigovodstveno sa stvarnim stanjem i provesti potrebna knjigovodstvena evidentiranja za utvrđene razlike, kako je propisano odredbama Zakona o računovodstvu i reviziji u FBiH, Uredbe o računovodstvu proračuna u FBiH i Pravilnika o knjigovodstvu proračuna u FBiH.*** | ***Ralizirano u toku 2021.godine prilikom provođenja i okončanja aktivnosti redovitog godišnjeg popisa stanja sredstava i obveza.*** |

***TABELA 3. – PREPORUKE KOJE NIJE MOGUĆE PROVESTI***

|  |  |  |
| --- | --- | --- |
| ***BROJ******PREPORUKE*** | ***MIŠLJENJE REVIZIJE-NALAZI I PREPORUKE PO IZVJEŠTAJU O O FINANSIJSKOJ REVIZIJI FEDERALNOG MINISTARSTVA FINANSIJA-FINANCIJA ZA 2020.GODINU*** |  ***OBRAZLOŽENJE U VEZI SA RAZLOZIMA NEPROVODIVOSTI PREPORUKA*** |
| *1.* | ***Izvršiti nadogradnju postojeće aplikacije za obračun plaća i naknada, u dijelu obračuna naknada po temelju angažmana u povjerenstvima, kako bi se na ove naknade mogao primijeniti obračun poreza i doprinosa za oporezive prihode od nesamostalne djelatnosti, i osigurati njihovo evidentiranje u okviru odgovarajućeg sintetičkog konta.*** | ***Postojeća aplikacija "PING" služi za isplatu plaća i naknada na plaću propisanih Zakonom o plaćama. Naknade na temelju angažmana u povjerenstvima ne isplaćuju se kroz aplikaciju za plaće.*** |
| *2.* | ***Poreze i doprinose na naknade za rad zaposlenika u povjerenstvima obračunavati kao oporezivi prihod od nesamostalne djelatnosti, sukladno važećim propisima.*** | ***Ministarstvo je poreze i doprinose uvijek isplaćivalo u skladu s važećim propisima, tako da ovu preporuku nije ni bilo potrebno provoditi.*** |
| *3.* | ***Propisati mjerljive kriterije za vrednovanje projekata koji se financiraju iz tekućih transfera i dokumentaciju koja je dokaz ispunjenosti kriterija, u cilju objektivnog bodovanja.*** | ***Povjerenstvo za dodjelu sredstava općinama i gradovima iz Proračuna Federacije Bosne i Hercegovine za 2020. godinu, koje je imenovala Vlada Federacije Bosne i Hercegovine („Službene novine Federacije BiH“, broj 45/20), pored zadatka da izvrši pregled i ocjenjivanje dostavljenih projekata/zahtjeva/inicijativa i na osnovu toga izradi prijedlog korisnika navedenih sredstava temeljem kojeg će Federalno ministarstvo financija pripremiti prijedlog odluke i dostaviti je Vladi Federacije Bosne i Hercegovine na razmatranje, utvrdilo je kriterije odnosno podkriterije za vrednovanje projekata koji se financiraju iz tekućih transfera kao i dokumentaciju koja se smatra dokazom ispunjenosti kriterija u cilju objektivnog bodovanja. Federalno ministarstvo financija nije sudjelovalo u radu Povjerenstva, stoga nije niti moglo utjecati na odabir mjerljivih kriterija za vrednovanje projekata niti dokumentacije o ispunjenosti istih.******U 2021. godini, Vlada Federacije Bosne i Hercegovine je imenovala Povjerenstvo za dodjelu sredstava općinama i gradovima iz Proračuna Federacije Bosne i Hercegovine-za 2021. godinu („Službene novine Federacije BiH", br. 50/21 i 53/21), u čijem radu je, kao član, sudjelovao predstavnik Federalnog ministarstva financija.***  |
| *4.* | ***Definirati obvezu nadzora nad radom interresornog Povjerenstva za dodjelu sredstava općinama i gradovima iz Proračuna FBiH, te prije predlaganja Vladi FBiH odluke o raspodjeli sredstava ostvariti nadzor nad radom interresornog Povjerenstva.*** | ***Definiranje obveze nadzora nad radom Povjerenstva, kao i samog ostvarenja nadzora nad radom Povjerenstva, u nadležnosti je Vlade Federacije Bosne i Hercegovine, koja je i imenovala Povjerenstvo.*** |
| *5.* | ***Utvrditi točan iznos duga, zaduženja i ostalih obveza, kao i potraživanja Federalnog ministarstva obrane, Vojske FBiH i Obavještajno-sigurnosne službe FBiH.*** | ***Obzirom da su bivši federalni proračunski korisnici (Federalno ministarstvo obrane, Vojska Federacije BiH, Obavještajno¬ sigurnosna službe FBiH i Carinske uprave FBiH) bili dužni, u skladu sa zakonskim odredbama, izvršiti popis imovine, obveza i potraživanja te na taj način utvrditi ukupna zaduženja, kao i imovinu koja ostaje u nadležnosti Federacije BiH te da isto nikad nije urađeno, Federalno ministarsvo financija ne posjeduje relevantnu dokumentaciju na osnovu koje bi se utvrdio točan iznos duga, zaduženja i ostalih obveza, kao i potraživanja.*** |
| *6.* | ***Sačiniti detaljan pregled plana postupanja po preporukama danim u Izvješću o reviziji financijskih izvješća Federalnog ministarstva obrane i Vojske FBiH za 2005. godinu i dostaviti ga Uredu za reviziju institucija u FBiH.*** | ***Federalno ministarstvo financija ne posjeduje relevantnu dokumentaciju na osnovu koje može postupiti po preporuci Ureda za reviziju.*** |
| *7.* | ***Procijeniti stvarni iznos realiziranih usluga i, prema konstatiranom, izvršiti odgovarajuća knjigovodstvena evidentiranja, a u slučaju nemogućnosti izvršenja, poduzeti aktivnosti na raskidu Ugovora sukladno članku 12. Ugovora.*** | ***Odgovarajuća knjigovodstvena knjiženja su uvijek bila izvršena. Vrijednost izvršenih radova za ovo ministarstvo je još uvijek 0,00 KM. Nikakva prava za korištenje aplikacije nisu prenesena na ministarstvo te iz navedenog razloga i knjigovodstvena vrijednost tih stalnih sredstava u obliku prava iznosi okruglo 0,00 KM i kao takva se i vode u ministarstvu. Stav ministarstva je da je još uvijek kontra produktivno pokretati proceduru raskida ugovora, obzirom da ministarstvo za aplikaciju nije uplatilo nijednu KM, dok je od izvođača radova naplatilo sva moguća potraživanja predviđena Ugovorom. Napominjemo da se raskidom ugovora vraćamo na stanje od prije 3+ godina i neizvjesnost vezanu za kompletan postupak, dok u trenutnoj situaciji u kojoj se nalazimo imamo naznaka da bi se izvršenje ugovora moglo okončati.*** |
| *8.* | ***Utvrditi status opreme koja je dana na revers u ranijem razdoblju i, sukladno konstatiranom, poduzeti odgovarajuće aktivnosti.*** | ***Status opreme je uvijek i bio utvrđen. Postoje reversi. U skladu s konstatiranim nije moguće poduzeti bilo kakvu aktivnost koja ne bi bila nezakonita.*** |
| *9.* | ***Poduzeti aktivnosti kako bi se obveze po kreditu JP „Vodovod“ d.o.o. Mostar tretirale sukladno zaključenom supsidijarnom kreditnom ugovoru i evidentirala potraživanja od krajnjeg korisnika sukladno Računovodstvenim politikama za federalne proračunske korisnike i riznicu i Naputku o planiranju i računovodstvenom evidentiranju vanjskog duga FBiH u Glavnoj knjizi riznice.*** | ***Federalno ministarstvo financija je u svojim komentarima na nacrt predmetnog izvješća naglašavalo da u svojim evidencijama i arhivima nema originalni supsidijarni sporazum o preuzimanju otplate obveza po kreditu Svjetske banke-IDA 34000 (Voda za Mostar) koji je potpisala i ovjerila ovlaštena osoba ispred JP „Vodovod“ d.o.o. Mostar, kao ni ovjerenu kopiju istog, a to znači da ministarstvo ne raspolaže vjerodostvojnom dokumentacijom koja je osnova za knjiženje potraživanja od bilo kojeg dužnika. Naime, originalni supsidijarni sporazum nije pronađen u arhivi ministarstva, postoji samo kopija istog, koji su potpisali samo predstavnici organa Bosne i Hercegovine i Federacije Bosne i Hercegovine, ali ne i ovlaštena osoba ispred JP „Vodovod“ d.o.o. Mostar. S obzirom na to da Ured za reviziju institucija FBIH nije uvažio komentare i da se preporuka našla u konačnom Izvješću o financijskoj reviziji FMF-a za 2020. godinu, ministarstvo se obratilo JP „Vodovod“ d.o.o. Mostar, dana 18.11.2021.godine, radi dostave potpisanog i ovjerenog sporazuma o preuzimanju otplate obveza po kreditu Svjetske banke-IDA 34000, ukoliko isti postoji* *u arhivi JP „Vodovod“ d.o.o. Mostar. Traženi odgovor do danas nije dostavljen*.** |
| *10.* | ***Prema utvrđenim nadležnostima, potrebno je poduzeti aktivnosti u cilju definiranja knjigovodstvenog evidentiranja, financijskog izvješćivanja i godišnjeg obračuna za razvojno-investicijske projekte, sukladno Zakonu o računovodstvu i reviziji u FBiH, a koji se realiziraju putem posebnih transakcijskih namjenskih računa.*** | ***Preporuku nije moguće provesti s obzirom na to da je ista u suprotnosti sa Zakonom o riznici, Zakonom o proračunima u FBiH i Zakonom o unutarnjem platnom prometu*** |
| *11.* | ***Usvojiti politike kojima bi se osigurale redovne nadogradnje svih slojeva ISFU-a, kako bi se omogućila stabilnost i pouzdanost sustava i korištenje pogodnosti Oracle tehničke podrške.*** | ***Nadogradnju aplikacije ISFU smo započeli 2018. godine i ona još nije okončana, odnosno traje duže od tri godine. U međuvremenu u toku trajanja nadogradnje izašle su nove verzije ISFU, što znači da bi mi u pravilu kad usvojimo takve politike cijelo vrijeme samo nadograđivali ISFU, dok je u procesu nadogradnje operativnost sustava na nižem nivou nego kad se ista ne radi (zbog mnogih problema koji se pojavljuju tijekom nadogradnje,te opterećennjem uposlenika ministarstva sa značajnim aktivnostima vezanim za nadogradnju, čime se smanjuje njihova produktivnost u redovnim poslovima). Nadalje troškovi zadnje nadogradnje ISFU aplikacije iznose preko 800.000 KM, te je sigurno da navedeni troškovi nebi opravdali potencijalne, moguće benefite koje bi ostvarili nadogradnjom. Smatramo da je neracionalno obavezivati se politikama za sve buduće troškove, već je potrebno kao i do sada kada Sektor za riznicu Federalnog ministarstva financija izvrši procjene benefita i troškova odlučuje da li i kada ići u postupak nove nadogradnje.***  |
| *12.* | ***Izraditi i usvojiti strateški plan IT razvoja kako bi se na sustavan način pristupilo razvoju informacijskih tehnologija u Ministarstvu i osigurala adekvatna IT podrška, sukladno poslovnim ciljevima.*** | ***Obzirom na  stanje tržišta radne snage, kao i propisa koji definiraju radno pravni status informatičara mišljenja smo da se ne može uraditi strategija na razini ministarstva, već je potrebno da se isto uradi na razini Federacije, kako bi bili eleminirani ograničavajući faktori u razvoju IT sustava. Prema sadašnjim ograničenjima strategija nam može jedino biti outsourrcing Informacijskih tehnologija, ali obzirom na poznate probleme i kod vanjskih suradnika smatramo da nije kvalitetno rješenje (problemi sa software-om za evidenciju, proračunskom aplikacijom, aplikacijom riznice). Koliko smo upoznati Vlada Federacije je već poduzela određene korake kako bi razvoj IT prešao s proračunskog korisnika na Financijsko informatičku agenciju i s tim u vezi već su doneseni određeni zaključci.*** |